CELEX: 32014R1083
Language: hu
Date: 2014-10-15 00:00:00
Title: A Bizottság 1083/2014/EU végrehajtási rendelete ( 2014. október 15. ) az Enterococcus faecium DSM 7134 (Bonvital) kocák takarmányadalékaként való engedélyezéséről  EGT-vonatkozású szöveg

16.10.2014   
            
            
               HU
            
            
               Az Európai Unió Hivatalos Lapja
            
            
               L 298/5
            
         A BIZOTTSÁG 1083/2014/EU VÉGREHAJTÁSI RENDELETE
   (2014. október 15.)
   az Enterococcus faecium DSM 7134 (Bonvital) kocák takarmányadalékaként való engedélyezéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, az engedély megadásának feltételeiről és az engedélyezési eljárásokról.
            
         
               (2)
            
            
               Az 1831/2003/EK rendelet 7. cikkének megfelelően kérelmet nyújtottak be az Enterococcus faecium DSM 7134 (Bonvital) készítmény engedélyezésére vonatkozóan. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
            
         
               (3)
            
            
               A kérelem az „állattenyésztésben alkalmazott adalékanyagok” kategóriába sorolandó, és a a teljes szaporodási ciklus alatt alkalmazandó Enterococcus faecium DSM 7134 (Bonvital) kocák takarmányadalékaként való engedélyezésére vonatkozik.
            
         
               (4)
            
            
               A 666/2003/EK bizottsági rendelet (2) a malacok és hízósertések, a 2154/2003/EK bizottsági rendelet (3) a kocák, az 521/2005/EK rendelet (4) a brojlercsirke esetében ideiglenesen, az 538/2007/EK bizottsági rendelet (5) az elválasztott malacok és hízósertések, az 1521/2007/EK bizottsági rendelet (6) pedig a vemhesség 90. napjától a szoptatás végéig a kocák esetében tíz évre engedélyezte az Enterococcus faecium DSM 7134 készítmény használatát.
            
         
               (5)
            
            
               Az Európai Élelmiszerbiztonsági Hatóság (a továbbiakban: a Hatóság) 2014. február 18-i véleményében (7) megállapította, hogy az Enterococcus faecium DSM 7134 (Bonvital) készítmény a javasolt felhasználási feltételek mellett nincs káros hatással sem az állatok és emberek egészségére, sem a környezetre. A vélemény emellett megállapította, hogy az adalékanyag hozzájárulhat a vemhes koca súlyának gyarapodásához, és megfelelő fizikai állapotának megőrzéséhez. A Hatóság szerint nem szükséges elrendelni a forgalomba hozatalt követő egyedi nyomonkövetési előírásokat. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban lévő takarmány-adalékanyagok vizsgálata céljából alkalmazott analitikai módszerekről szóló jelentést.
            
         
               (6)
            
            
               Az Enterococcus faecium DSM 7134 készítmény értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény használatát az e rendelet mellékletében meghatározottak szerinti engedélyezni kell.
            
         
               (7)
            
            
               Következésképpen az 1521/2007/EK végrehajtási rendelet szerinti engedélyt hatályon kívül kell helyezni.
            
         
               (8)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   A mellékletben meghatározott, az „állattenyésztésben alkalmazott adalékanyagok” kategóriába és a „bélflóra-stabilizálók” funkcionális csoportba tartozó készítmény takarmány-adalékanyagként való felhasználása a mellékletben meghatározott feltételek mellett engedélyezett.
   2. cikk
   Az 1521/2007/EK rendelet hatályát veszti.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. október 15-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 268., 2003.10.18., 29. o.
   
   
      (2)  A Bizottság 2003. április 11-i 666/2003/EK rendelete egyes mikroorganizmusok takarmányokban való alkalmazásának ideiglenes engedélyezéséről (HL L 96., 2003.4.12., 11. o.).
   
      (3)  A Bizottság 2003. december 10-i 2154/2003/EK rendelete egyes mikroorganizmusok takarmányokban való ideiglenes engedélyezéséről (Enterococcus faecium és Lactobacillus acidophilus) (HL L 324., 2003.12.11., 11. o.).
   
      (4)  A Bizottság 2005. április 1-jei 521/2005/EK rendelete egy takarmány-adalékanyag végleges engedélyezéséről és egyes, már engedélyezett takarmány-adalékanyagok új alkalmazásának ideiglenes engedélyezéséről (HL L 84., 2005.4.2., 3. o.).
   
      (5)  A Bizottság 2007. december 15-i 538/2007/EK rendelete az Enterococcus faecium DSM 7134 (Bonvital) új felhasználásának takarmány-adalékanyagként való engedélyezéséről (HL L 128., 2007.5.16., 16. o.).
   
      (6)  A Bizottság 2007. december 15-i 1521/2007/EK rendelete az Enterococcus faecium DSM 7134 (Bonvital) új felhasználásának takarmány-adalékanyagként való engedélyezéséről (HL L 335., 2007.12.20., 24. o.).
   
      (7)  EFSA Journal (2014); 12(2):3565.
   
      MELLÉKLET
      
                  Adalékanyag azonosító száma
               
               
                  Az engedély jogosultjának neve
               
               
                  Adalékanyag
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Felső korhatár
               
               
                  Minimális tartalom
               
               
                  Maximális tartalom
               
               
                  További rendelkezések
               
               
                  Az engedély lejárta
               
            
                  CFU/kg 12 %-os nedvességtartalmú teljes értékű takarmányban
               
            
                  
                     Kategória: tenyésztéstechnikai adalékanyagok. funkcionális csoport: „bélflóra-stabilizálók”
                  
               
            
                  4b1841
               
               
                  Lactosan GmbH & Co KG
               
               
                  
                     Enterococcus faecium DSM 7134
               
               
                  
                     Az adalékanyag összetétele:
                  
                  
                     Enterococcus faecium DSM 7134 készítmény, amely legalább az alábbiakat tartalmazza:
                  
                               
                           
                           
                              Por: 1 × 1010 CFU/g adalékanyag
                           
                        
                               
                           
                           
                              Granulátum (mikrokapszulázott): 1 × 1010 CFU/g adalékanyag
                           
                        
                     A hatóanyag jellemzése:
                  
                  Életképes Enterococcus faecium DSM 7134 sejtek
                  
                     Analitikai módszer
                      (1)
                  
                  Számlálás: lemezkenéses módszer epe-eszkulin-azid-agar alkalmazásával (EN 15788)
                  Azonosítás: Pulzáló erőterű gél-elektroforézis (PFGE).
               
               
                  Kocák
               
               
                  —
               
               
                  5 × 108
                  
               
               
                  —
               
               
                  
                              1.
                           
                           
                              Az adalékanyag és az előkeverék használati utasításában fel kell tüntetni a tárolási körülményeket és a pelletálási stabilitást.
                           
                        
                              2.
                           
                           
                              Biztonsági előírás: használatkor védőmaszk és védőkesztyű viselése ajánlott.
                           
                        
               
                  2024. november 5.
               
            
         (1)  Az analitikai módszerek részletes leírása a takarmány-adalékanyagok vizsgálatára létrehozott európai uniós referencialaboratórium honlapján található: http://irmm.jrc.ec.europa.eu/EURLs/EURL_feed_additives/Pages/index.aspx